Andrew Murray-standbeeld geskendDie Andrew Murray-standbeeld in Wellington is op 10 April 2015 geskend Foto: Twitter Die Andrew Murray-standbeeld in Wellington in die Wes-Kaap is ook deur vandale geskend. “Die Andrew Murray standbeeld is ŉ simbool van ons godsdienstige erfenis in SA,” het Gesie van Deventer, uitvoerende burgemeester van die Drakenstein-munisipaliteit, in ŉ verklaring gesê. “Hierdie simboliek verteenwoordig ook naasteliefde, versoening en vrede en word nou aangeval deur mense se onkunde. As burgemeester, en as Christen, veroordeel ek hierdie optrede ten sterkste.” Van Deventer het haar hoop uitgespreek dat die polisie die NG Gemeente Wellington sal bystaan en alles in hul vermoë sal doen om die skuldiges vas te trek. “Onverdraagsaamheid soos hierdie optrede skep ŉ gevaar vir die brose vrede in ons land. Kom Ons werk vir Mandela se nalatenskap en gun vir almal ‘n plek in die son,” het sy gesê. Lees alle vorige berigte oor standbeelde op Maroela Media.